ཡ་རྫི་རྫོང་གིས་ཡིག་ཚགས་དང་བྱང་བུ་བཟོས་པའི་དབུལ་ཕོངས་ཁྱིམ་ཚང་དང་ཞིང་སྡེའི་ཁ་ཐོར་དུ་གནས་པའི་ཧ་ཅང་དབུལ་ཕོངས་ཁྱིམ་ཚང་།མ་མཐའི་འཚོ་བའི་འགན་སྲུང་ཅན་གྱི་ཁྱིམ་ཚང་།དབང་པོ་སྐྱོན་ཅན་གྱི་དབུལ་ཕོངས་ཁྱིམ་ཚང་བཅས་ཞིང་སྡེའི་ཉེན་ཁ་ཆེ་བའི་ཁང་རྙིང་བསྒྱུར་བཀོད་ཁ་གསབ་བྱ་ཡུལ་དུ་བཟུང་སྟེ།སྡེ་སྡོད་དབུལ་སྐྱོར་ལས་བྱེད་པ་དང་སྡེ་བའི་ལས་བྱེད་པ་སྡེ་བའི་ནང་དུ་སོང་ནས།དབུལ་ཕོངས་ཁྱིམ་ཚང་དང་མཐའ་ཁོབ་དབུལ་ཕོངས་ཁྱིམ་ཚང་གི་གནས་ཚུལ་ལ་ཞིབ་བཤེར་བྱས་ཏེ།སྡོད་ཁང་ཞིབ་བཤེར་གནས་ཚུལ་སྡོམ་རྩིས་རེའུ་མིགབསྐངས་པ་དང་།ཁང་རྙིང་བསྒྱུར་བཀོད་བྱ་ཡུལ་གཟབ་ནན་གྱིས་བདམས་ཏེ།དབུལ་ཕོངས་ཁྱིམ་ཚང་གི་རེ་ཞུའི་གོ་རིམ་ཁྲོད་ནས་རོགས་སྐྱོར་བྱས།བསྒྱུར་བཀོད་བྱ་ཡུལ་གཏན་འཁེལ་བྱེད་སྐབས་སྤྱི་བསྒྲགས་དང་འདྲ་མཉམ་དྲང་བཞག་གི་རྩ་དོན་རྒྱུན་འཁྱོངས་བྱས་ཏེ།རྫོང་སྡེ་གསར་གཞུང་སྒྲུབ་ཨུ་ཡོན་ལྷན་ཁང་གིས་ཤང་གྲོང་སོ་སོའི་འབྲེལ་ཡོད་སྡེ་ཁག་དང་མཉམ་དུ།ཁང་རྙིང་བསྒྱུར་བཀོད་བྱེད་པའི་ཁྱིམ་ཚང་གི་ཆ་འཕྲིན་ལ་གཟབ་ནན་གྱིས་ཞིབ་བསྡུར་བྱས་ཏེ།ཁང་རྙིང་བསྒྱུར་བཀོད་བྱེད་པའི་ཁྱིམ་ཚང་གནད་ཁེལ་གྱིས་གཏན་འཁེལ་བྱས་ལ།དཔྱད་ཞིབ་གོ་རིམ་ཚད་ལྡན་དུ་བཏང་སྟེ་རང་མོས་རེ་ཞུ་དང་སྡེ་དམངས་གྲོས་མོལ།ཤང་གྲོང་དཔྱད་ཞིབ།རྫོང་རིམ་པའི་ཆོག་འཐུས་དཔྱད་ཞིབ་ལག་བསྟར་བྱས།དེ་དང་མཉམ་དུ།སྤྱི་བསྒྲགས་ལམ་ལུགས་འཐུས་ཚང་གིས་བཙུགས་ཏེ།སྡེ་བ་དང་ཤང་།རྫོང་བཅས་རིམ་པ་གསུམ་གྱི་སྤྱི་བསྒྲགས་བྱེད་སྟངས་སྤྱད་ནས།སྤྱི་བསྒྲགས་སྦྱར་ཡིག་དང་དྲ་ཚིགས་སོགས་བེད་སྤྱོད་བྱས་ཏེ་ཁ་གསབ་བྱ་ཡུལ་གྱི་གཞི་རྩའི་ཆ་འཕྲིན་དང་ཞིབ་བཤེར་དུས་སྐབས་སོ་སོའི་མཇུག་འབྲས་སྤྱི་བསྒྲགས་དང་སྤྱི་ཚོགས་ཀྱི་ལྟ་སྐུལ་དང་ལེན་བྱས།